ครม. ไฟเขียวมาตรการกระตุ้นอสังหาฯ ปล่อยกู้มากขึ้น - ลดค่าโอน
ครม.เห็นชอบระเบียบสำนักนายกฯ ป้อง จนท.รัฐเอี่ยวค้ามนุษย์ ชี้ นายกฯ สั่งศึกษาข้อดี-ข้อเสียไทยร่วม TPP เสนอวง ครม. สัปดาห์หน้า พร้อมไฟเขียวมาตรการกระตุ้นอสังหาฯ ช่วยคนซื้อบ้านราคาไม่เกิน 3 ล้านบาท ให้แบงก์ปล่อยกู้ง่ายขึ้น ลดค่าโอน-จดจำนอง,เมื่อวันที่ 13 ต.ค.58 พล.ต.สรรเสริญ แก้วกำเนิด โฆษกประจำสำนักนายกรัฐมนตรี แถลงมติคณะรัฐมนตรีว่า ครม.เห็นชอบร่างระเบียบสำนักนายกรัฐมนตรีว่า ด้วยการป้องกันเจ้าหน้าที่รัฐไม่ให้ไปเกี่ยวข้องกับการค้ามนุษย์ ตามที่กระทรวงการพัฒนาสังคมและความมั่นคงของมนุษย์ (พม.) เสนอ ซึ่งสอดรับการตรวจทิปรีพอร์ตที่จะมีการตรวจในสัปดาห์หน้า ซึ่งรัฐบาลมีแผนในการจัดการปัญหาการค้ามนุษย์อย่างเป็นรูปธรรม ซึ่งไม่ได้เป็นกังวลกับการตรวจทิปรีพอร์ตเพียงอย่างเดียว แต่ต้องการพัฒนาประเทศให้มีความเป็นสากล เพราะที่ผ่านมาเจ้าหน้าที่ของรัฐมีปัญหาว่า มีส่วนเข้าไปเกี่ยวข้องกับการกระทำความผิดในการค้ามนุษย์บ่อยครั้ง และเป็นมูลเหตุในการแก้ไขปัญหาที่ผ่านมาประสบผลสำเร็จในระดับหนึ่ง                ,สำหรับหลักเกณฑ์ตามร่าง พ.ร.บ.ฯ ดังกล่าวมี 3 เรื่องคือ 1. กำหนดมาตรการป้องกันไม่ให้เจ้าหน้าที่ของรัฐเข้าไปเกี่ยวข้อง ได้แก่ หน่วยงานของรัฐทั้งหลายจะต้องรณรงค์เผยแพร่ข้อมูลให้เจ้าหน้าที่ของตัวเองทราบว่าลักษณะใดบ้างที่เกี่ยวข้องกับการค้ามนุษย์ และมีความผิดและโทษทางอาญาอย่างไร มีมาตรการที่จะดำเนินการด้านวินัยและต่อทรัพย์สินของท่านอย่างไร 2. กำหนดให้มีคณะกรรมการขึ้นมาคณะหนึ่งในการป้องกันเจ้าหน้าที่ไม่ให้เกี่ยวข้องกับการค้ามนุษย์ซึ่งคณะกรรมการชุดนี้มีหน้าที่เสนอแนะต่อนายกรัฐมนตรีที่จะออกประกาศ แนวทางปฏิบัติ พิจารณาวินิจฉัยชี้ขาดปัญหาที่เกิดขึ้น สอบสวนแสวงหาข้อเท็จจริงในเบื้องต้น และ 3. การกำหนดให้เจ้าหน้าที่ของรัฐผู้ใดก็ตามที่มีส่วนในการสนับสนุน ช่วยเหลือ จัดหา ให้ทรัพย์สินหรือเป็นธุระให้ถือว่าเกี่ยวข้องกับการค้ามนุษย์แล้ว เพราะฉะนั้นอย่านึกว่าไม่ได้ทำ แค่ช่วยอำนวยความสะดวกนิดๆ หน่อยๆ คงไม่เป็นไร แต่ความจริงถือว่าเกี่ยวข้องทั้งสิ้น,พล.ต.สรรเสริญ กล่าวต่อว่า พล.อ.ประยุทธ์ จันทร์โอชา นายกรัฐมนตรีและหัวหน้าคสช. ได้มอบหมายให้หน่วยงานที่เกี่ยวข้องโดยเฉพาะด้านเศรษฐกิจไปพิจารณาถึงข้อดี-ข้อเสีย ในการที่ประเทศไทยจะเข้าเป็นสมาชิกของกลุ่มประเทศหุ้นส่วนยุทธศาสตร์เศรษฐกิจภาคพื้นแปซิฟิก (Trans-Paficic Strategic Economic Partnership Agreement-TPP) ว่ามีอย่างไรบ้าง เนื่องจากการเข้าร่วมกลุ่ม TPP อยู่ในความสนใจอย่างมากของภาคธุรกิจเอกชน โดยขอให้นำมารายงานต่อที่ประชุมคณะรัฐมนตรีได้รับทราบในสัปดาห์หน้า,เรื่องนี้ภาคธุรกิจให้ความสนใจมาก เพราะฉะนั้นไม่ต้องด่วนตัดสินใจ ต้องมีข้อมูลที่รอบคอบนายกฯ บอกว่าเรื่องนี้สังคมให้ความสนใจมาก เพราะฉะนั้นสัปดาห์หน้าให้สรุปเข้ามาให้ชัดเจนว่าการเข้า TPP มีข้อดีข้อเสียอย่างไร เพื่อจะได้มาคุยกันใน ครม. และกำหนดท่าทีของรัฐบาลต่อไป พล.ต.สรรเสริญ กล่าว,ทั้งนี้ ข้อตกลง TPP เป็นความตกลงการค้าเสรีกรอบพหุภาคี มีวัตถุประสงค์เพื่อให้เกิดบูรณาการทางเศรษฐกิจในด้านการเปิดตลาดการค้าเสรี บริการการลงทุน การปฏิรูปเศรษฐกิจ การสร้างความสอดคล้องในกฎระเบียบทางเศรษฐกิจให้เป็นมาตรฐานเดียวกัน,นอกจากนี้ พล.ต.สรรเสริญ ยังกล่าวอีกว่า ที่ประชุมครม.ได้เห็นชอบมาตรการ ที่กระทรวงการคลังเสนอมา เพื่อผ่อนปรนมาตรการการซื้ออสังหาริมทรัพย์และเว้นมาตรการทางภาษีเพื่อช่วยกระตุ้นเศรษฐกิจในประเทศ มาตรการอสังหารัมทรัพย์มี 3 มาตรการย่อยในการช่วยเหลือ คือ ให้ธนาคารอาคารสงเคราะห์ หรือ ธอส.ขยายเงื่อนไขการปล่อยกู้ให้มากขึ้น เพื่อให้ประชาชนเข้าถึงการกู้บ้านได้มากขึ้นถึงสิ้นปี 2559 อาจเป็นการขยายฐานเพดานการกู้ ต้องใช้เงิน 1 หมื่นล้านบาท คาดว่าจะมีคนเข้าโครงการ 5,000-6,000 คน และช่วยคนที่ซื้อบ้านที่บ้านมีมูลค่าไม่เกิน 3 ล้านบาท ให้นำ 20% ของมูลค่าบ้านไปลดหย่อนภาษีเงินได้เป็นเวลา 5 ปี แต่ต้องซื้อบ้านไม่เกิน 31 ธันวาคม 2558,โดยทั้งนี้จะลดค่าธรรมเนียมการโอนและค่าจดจำนองจาก 2 และ 1% เหลือ 0.01% โดยไม่กำหนดราคาบ้านที่ซื้อ แต่ต้องซื้อไม่เกิน 19 เมษายน 2559 ส่วนอีกสองมาตรการคือ มาตรการเวนเจอร์ แคปปิตอล จะยกเว้นภาษีนิติบุคคล 10 ปี และเว้นภาษีเงินปันผล 10 ปี มีจุดหมายสำคัญคือให้เอสเอ็มอีและกลุ่มสตาร์ทอัพ เกิดใหม่ตั้งตนได้ และมาตรการสุดท้าย คือ การลดภาษีเงินได้นิติบุคคลถาวร 20% จากกำไรสุทธิของธุรกิจทุกประเภท ที่เป็นผลต่อเนื่องจากรัฐบาลชุดก่อน ที่ใช้มาตรการดังกล่าวแบบต่ออายุปีต่อปีให้เป็นรูปแบบถาวร เชื่อว่ารัฐจะสูญเสียรายได้จากการจัดเก็บภาษีรวมแล้ว 15,000 ล้านบาท แต่จะได้รายได้จากส่วนอื่นแทน
ครม.เห็นชอบระเบียบสำนักนายกฯ ป้อง จนท.รัฐเอี่ยวค้ามนุษย์ ชี้ นายกฯ สั่งศึกษาข้อดี-ข้อเสียไทยร่วม TPP เสนอวง ครม. สัปดาห์หน้า ไฟเขียวมาตรการกระตุ้นอสังหาฯ ช่วยคนซื้อบ้านราคาไม่เกิน 3 ล้านบาท ให้แบงก์ปล่อยกู้ง่ายขึ้น ลดค่าโอน
กู้ซื้อบ้าน,กระตุ้นอสังหาริมทรัพย์,สรรเสริญ แก้วกำเนิด,ผลการประชุม ครม.,มติ ครม.,ผลการประชุมคณะรัฐมนตรีวันนี้,ป้องกันเจ้าหน้าที่รัฐเกี่ยวค้ามนุษย์,กระตุ้นเศรษฐกิจ,ครม.อนุมัติออก ร่าง พ.ร.บ.ป้องกันค้ามนุษย์,ผลแถลง ครม.,โฆษกฯรบ.แถลงผลประชุม ครม.,ข่าว,ไทยรัฐออนไลน์